stanford-oval/wikipedia huggingface dataset:
ניל מופיי
הערות שוליים

1 2  Prospect: Neal Maupay | Get French Football News, www.getfootballnewsfrance.com
↑  Sky Sports Scout - Neal Maupay, SkySports (באנגלית)
↑  FIFA.com, Welcome to FIFA.com News - Predators, a prodigy and global glory - FIFA.com, www.fifa.com (באנגלית)
↑  Saint-Etienne prête Neal Maupay à Brest - Foot - Transfert, L'Équipe (בצרפתית)
↑  Brentford sign striker Neal Maupay from Saint-Etienne, Sky Sports
↑  ALBION SIGN FRENCH STRIKER - News - Brighton & Hove Albion, web.archive.org, ‏5 באוגוסט 2019
↑  Joueur - Neal MAUPAY - FFF, www.fff.fr (בצרפתית)
↑  ASSE - EXCLU Zidane, Manchester United, Eysseric... Les confessions de Maupay, But! Football Club, ‏28 בספטמבר 2015 (בצרפתית)
↑  Maupay: I read before kick-off to relax, www.brightonandhovealbion.com (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ניל מופיי".
הר זערור

| --- | --- |

ההר מצד שמאל ליישוב נוקדים
 מידע כללי
 שמות נוספים:  זהרת אבו זערור
 על שם:  עוזרר
 גובה:  616 מטר
 מיקום:  מדבר יהודה
 קואורדינטות:  31°37′17″N 35°15′04″E﻿ / ﻿31.621316°N 35.2511509°E﻿ / 31.621316; 35.2511509
  (למפת הרי ירושלים מוגדלת) הר זערור(למפת הרי ירושלים רגילה) הר זערור(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הר זערור(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הר זערור
 
הר זערור המכונה גם זהרת אבו זערור הוא הר במדבר יהודה, דרום-מזרחית לתקוע. גובהו 616 מטר מעל פני הים. ההר נקרא על שם צמח העוזרר, אשר בערבית נקרא "זערור".
ההר נמצא כ-4.1 קילומטרים דרומית-מזרחית ליישוב תקוע, וכ-3.3 קילומטרים מזרחית ליישוב מעלה עמוס, בסביבתו בנויים מאחזים וחוות חקלאיות של מתנחלים.
מן הנחל נשקף נוף לצפון ומרכז מדבר יהודה, בקעת הורקניה, ירושלים, הרי בנימין, ים המלח וגם אל עבר ממלכת ירדן.
מן הנחל זורמים יובלים של נחל תקוע.
מצפה יוני

במהלך מלחמת חרבות ברזל, הוקם על פסגת ההר 'מצפה יוני' ובו מעיין ואף באר לזכרו של חלל צה"ל שנפל בלחימה ברצועת עזה במהלך המלחמה.
הערות שוליים

↑  דביר עמר, מצפה חדש לזכר הלוחם יוני ברנד הי"ד, באתר ערוץ 7, 25 באפריל 2024
ערך זה הוא קצרמרבנושא הרים ובנושא גאוגרפיה של ישראל. אתם מוזמנים לתרום לוויקיפדיה ו.
לייזר

ערך זה עוסק במכשיר הפולט אור ממוקד. אם התכוונתם למשמעות אחרת, ראו .
טלסקופ המפיק ארבעה לייזרים כתומים
לֵיְיזֶר (באנגלית: Laser) הוא התקן הפולט אור קוהרנטי, בשונה מתאורת נורה רגילה. להתקן הלייזר, בצורות יישום שונות, שימוש רב מאוד בתחומי חיים רבים. הוא משמש למחקרים מדעיים ורפואיים, במדפסת לייזר, למדידות, לחיתוך וניקוי מתכות בתעשייה, כמכשיר הנחיה והכוונה בהרצאות ובשיעורים, והוא נוגע בתחומי חיים רחבי היקף.
הסימון הבינלאומי לקרינת לייזר
הסבר כללי

השם לייזר (Laser) הוא ראשי תיבות באנגלית של Light Amplification by Stimulated Emission of Radiation – הגברת אור על ידי פליטה מאולצת של קרינה. לייזר הוא התקן הפולט אור קוהרנטי, מונוכרומטי (כלומר בתחום צר של אורכי גל) ומקביל (בעל פיזור נמוך). הלייזר הראשון הודגם לראשונה ב־16 במאי 1960 על ידי תיאודור מיימן, אך היה מבוסס על מחקר של מספר חוקרים אמריקאים נוספים: טאונס, שולוב, זיגר וגורדון. ההתקן משתמש באפקט הקוונטי של פליטה מאולצת, ומכאן שמו האנגלי. לאור לייזר יישומים רבים בתחומי המדע והטכנולוגיה.
פיתוח הלייזר

הלייזר פותח במאמץ מדעי מתמשך לאורך המאה ה־20, אשר הסתיים בהדגמה ראשונה ב־16 במאי 1960 על ידי תיאודור מיימן. הפיזיקאי אלברט איינשטיין הניח את היסוד התאורטי של פליטה מאולצת. במאי 1954 החוקרים צ'ארלס טאונס, גורדון (James P. Gordon) וזיגר (Herbert J. Zeiger), מאוניברסיטת קולומביה בניו יורק הציגו בכתב העת פיזיקל רביו מכשיר בשם מייזר בתחום גלי המיקרו. במקביל, עבדו בברית המועצות ניקולאי בסוב ואלכסנדר פרוחורוב אף הם על פיתוח המייזר. בעקבות כך, החל מרוץ בינלאומי לפתח מכשיר דומה למייזר אך בתחום הנראה, או לייזר כפי שהוא נקרא מאז הוצע השם על ידי גורדון גולד. ב־1960 פורסם מאמר פורץ דרך של טאונס וגיסו ארתור שולוב על הדרך להגיע ללייזר. זכות הראשונים האקדמית ניתנה לטאונס ושולוב אף על פי שמיימן קדם להם בהדגמת לייזר לראשונה. בזכות הכרה זו היו טאונס ושולוב שותפים עם אחרים לפרסי נובל, טאונס ב־1964 עם בסוב ופרוחורוב, ושולוב עם בלומברגן ב־1981.
זכות הראשונים על הפטנט הבסיסי בתחום הלייזרים ניתנה אף היא לטאונס ושולוב בגלל בקשת פטנט שהגישו ביולי 1958 ואשר אושרה ב־1960 כפטנט אמריקאי מספר 2,929,922. אולם, לפי החוק האמריקאי שהיה תקף עד 2013, זכות הראשונים על המצאה הייתה של הראשון להמציא ולא של הראשון להגיש בקשת פטנט. גורדון גולד היה תלמיד מחקר באוניברסיטת קולומביה בניו־יורק, מקום עבודתו של טאונס, היה מעורה במירוץ אחר הלייזר ואף דן עם טאונס בעניין. כחצי שנה לפני שטאונס ושולוב הגישו בקשת פטנט, תיעד גולד במחברתו תכנון של לייזר. על בסיס תיעוד זה ניהל גולד מאבק רב שנים להכרה כבעל זכות הראשונים על המצאת הלייזר באמצעות חברה שהוקמה לשם המאבק על ידי עורך דינו דיק סמואל. לבסוף, פסק בית המשפט שהתכנון של גולד והמאמצים לממשו אינם מספיקים להעניק לו את זכות הראשונים.
סוגי לייזרים

קיימים כמה סוגי לייזרים, אותם ניתן לסווג לפי טווח הלייזר או לפי אופי הפלטה.
סוגי לייזרים לפי התווך המייצר את הלזירה או מנגנון השאיבה:
לייזר גז – קיימים מספר גזים שכאשר מייננים אותם ניתן ליצור בהם היפוך. במשפחה זאת ישנם לייזרים היכולים לייצר הספק מוצא גבוה מאוד כגון לייזר פחמן דו־חמצני. לייזרים אלו שימושיים במערכות ריתוך ובאים לידי שימוש גם במערכות נגד רקטות.
לייזר גביש – הלייזר הראשון שהודגם היה מסוג "לייזר אודם" (Ruby laser). התגלה שבגביש זה ניתן לגרום להיפוך אוכלוסין על ידי העלאת האטומים לרמה מעוררת על ידי שימוש במנורות פלאש שמוקדו לתוך הגביש. הלייזר בצבע אדום נראה, בעל נצילות נמוכה.
לייזר מוליך למחצה או לייזר דיודה – בעזרת הזרמת זרם לדיודה שעשויה מחומרים מוליכים למחצה ניתן ליצור היפוך באזור הצומת. ליצירת תדרים שונים ניתן להשתמש בחומרים שונים. לייזר דיודה הוא לייזר זול לייצור, בעל נצילות גבוהה מאוד (מעל 95% בלייזר הכי פשוט), מסוגל לייצר הספק מוצא נמוך ואיכות קרן נמוכה. מצוי בכל מכשירי תקליטור, בסמני לייזר ועוד.
לייזר סיב – בלייזר סיב כל המהוד נמצא בתוך סיב אופטי. המראה האחורית ממומשת על ידי סריג בראג, והמראה הקדמית ממומשת בדרך כלל על ידי חיתוך הסיב ב־90 מעלות, דבר שגורם להחזרה של 4% מהאור חזרה לסיב. יתרונות לייזר הסיב הם יציבותו הרבה, פשטותו, היעילות הגבוהה מאוד שלו. לאחרונה דווח על לייזר סיב בעל עוצמה של מעל 5,000 וואט. לצורך שאיבת לייזר סיב משתמשים בדרך כלל בלייזרי מוליך למחצה.
לייזרי צבע (Dye) – בהם התווך הוא תרכובת אורגנית, והמאפשרים לכוון את אורך הגל (לעומת הלייזרים הקודמים שהם בעלי אורך גל קבוע ומוכתב על ידי חומר התווך).
לייזר אלקטרונים חופשיים – זהו מתקן המאיץ אלקטרונים בסביבה בעלת שדה מגנטי משתנה, וכך יוצר קרינה שאורך הגל שלה ניתן לכיוון בין אורכי גל מיקרו דרך התחום הנראה עד לתחום הרנטגן (X). בעולם מספר מצומצם של מתקנים כאלה.
לייזר שאוב-שמש - הוא לייזר גביש או גזי הנשאב אופטית על ידי קרינת שמש מרוכזת.
סוגי לייזרים לפי צורת הפליטה:
לייזר רציף (CW = continuous wave) פולט אור בצורה רציפה באורך גל קבוע.
לייזר פולסים פולט אור בפולסים.
שימושי הלייזר

כיום משתמשים בלייזר למגוון רחב מאוד של שימושים, מקצתם מפורטים להלן:
פנאי.
הכוונה, מכל סוג.
חיתוך והסרת חלודה ממתכות.
קריאה וכתיבה של מדיות מגנטו־אופטיות (CD ,DVD וכו').
מדפסת לייזר.
Computer to plate.
קורא ברקוד
יצירת הולוגרמות לווידוא תקפות, למשל בכרטיסי אשראי.
צריבה תלת־ממדית של זכוכית בלייזר.
פילוס בעבודות בניין.
סימון מטרות מרחוק לכלי נשק מתבייתים, ומקרוב לנשק קל.
סימון בציין לייזר בהדרכה לקהל.
יצירת אפקטים חזותיים לבידור קהל.
תקשורת דרך סיבים אופטיים ובחלל הפתוח.
תקשורת בחלל החיצון.
סימון, חיתוך, חימום, ריתוך וטיפולי שטח.
טיפולים כירורגיים וקוסמטיים ותיקוני ראייה (LASEK ו־LASIK).
טיפולי שיניים: ביצוע סתימות, טיפולי חניכיים והלבנת שיניים.
זיהוי חומרים.
מדידת מרחקים וזוויות, ניטור תנועות, ומיפוי מאמצים מדויק, לרבות טכנולוגיית לידאר.
מדידה מדויקת של זמן המחזור של החודש הירחי בעזרת מחזיר אור על הירח.
מדידה מרחוק של פרמטרים גופניים, ואף האזנה מרחוק.
מערכות נשק לייזר ליירוט רקטות וטילים (בפיתוח מתקדם – כדוגמת נאוטילוס).
קירור אטומים לטמפרטורות הקרובות לאפס המוחלט
בטיחות

לייזרים רבים יכולים להגיע לצפיפויות הספק גבוהות מאוד, שבצדן מגוון סיכונים. הסיכון הנפוץ ביותר הוא פגיעה בראייה. העין רגישה מאוד, ופגיעת קרן לייזר בה עלולה לגרום לנזק ואף לעיוורון. גם פגיעה חד־פעמית מאמצעים נפוצים כמו סמני לייזר להרצאות עלולה לגרום לפגיעה בראייה. סיכונים אחרים, במיוחד בלייזרים בתעשייה ובמחקר, הם כוויות, התחשמלות או נשימת כימיקלים רעילים.
כדי להתוות את רמת הסיכון של הלייזר מסווגים אותו לאחת מארבע קבוצות. רק הלייזרים בקבוצה I הם בטוחים ואין צורך באמצעי בטיחות בשימוש בהם. לייזרים בקבוצות III, II או IV (הקבוצה המסוכנת ביותר) דורשים שימוש במשקפי מגן מתאימים לקרינת הלייזר המסוים, הגבלה פיזית של מסלול הקרן, שימוש בשילוט אזהרה בולט, התקנת מפסקי מגן ועוד, בהתאם לרמת הסיכון.
ראו גם

מייזר – התקן שקדם ללייזר, ומייצר קרינה קוהרנטית לרוב בתדירות גלי מיקרו, אך כיום גם עד התחום התת־אדום בספקטרום האלקטרומגנטי ומשמש בשעונים אטומיים ובתקשורת חלל עמוק.
הערות שוליים

↑  Nick Taylor, Laser the inventor' the nobel Laureate' and the thirty-year patent war, New York: Simon & Schuster, 2000
↑  ינון בן שושן‏, פריצת דרך: נאס"א שלחה שידור לייזר למרחק שיא - וקיבלה תגובה, באתר וואלה, 1 במאי 2024
↑  מאיר ברק, האם יהיה ניתן להגיע לאפס המוחלט אי פעם? חווה, במדור "שאל את המומחה" באתר של מכון דוידסון לחינוך מדעי, 2 בספטמבר 2009
↑  Kamal Mtanes, Michael Mimouni, Shiri Zayit-Soudry, Laser Pointer-Induced Maculopathy: More Than Meets the Eye, Journal of Pediatric Ophthalmology and Strabismus 55, 2018-09-20, עמ' 312–318 doi: 10.3928/01913913-20180405-01
| תקשורת אופטית |
| --- | --- | --- |
| משדר אופטי | לייזר • דיודת לייזר • LED • אור |  |
| תווך שידור | סיב אופטי • מוליך גל • אוויר • ואקום |  |
| מקלט אופטי | פוטודיודה • חיישן |  |
| רכיבי תקשורת אופטית | מגבר אופטי • מעבד אופטי • מתג אופטי • מצמד סיבים אופטיים • מנחת אופטי • מערך מוליכי גל • WDM • מסנן אופטי |  |
| שימושי תקשורת אופטית | תקשורת מבוססת סיב אופטי • הליוגרף • סמפור • מנורת איתות • פוטופון • מיקרופון לייזר |  |
אופטיקה • פוטוניקה • ננופוטוניקה • אלקטרואופטיקה
| הספקטרום האלקטרומגנטי |
| --- | --- | --- |
| קרינה אלקטרומגנטית | גלי רדיו • גלי מיקרו • תת-אדום • אור נראה • על-סגול • קרני רנטגן • קרני גמא |  |
| אור נראה (צבע) | אדום • כתום • צהוב • ירוק • כחול • סגול |  |
| --- | --- |
בקרת זהויות :  NLI: 987007555606405171  BNE: XX524415  BnF: cb119428293 (data)  GND: 4034610-9  LCCN: sh85074788  NARA: 10665607  NDL: 00569431  NKC: ph122185 
לייזרים
לייזר במעבדת חיל האוויר האמריקאי
איור 1: בתמונה ניתן לראות אטום בעל 3 מסלולים מותרים לאלקטרונים. לאחר שהאלקטרון (ירוק) עלה מרמה 1 לרמה 2, הוא נופל בחזרה לרמה 1 ולכן נפלט החוצה פוטון בעל אנרגיה של  E_{2}-E_{1}
איור 2: פליטה מאולצת. האלקטרון (בירוק) נמצא ברמת אנרגיה גבוהה, כאשר פוטון מאלץ חולף לידו. הפוטון "מאלץ" את האלקטרון לרדת לרמה  E_{1}, ובתהליך זה נפלט פוטון נוסף מהאטום (בדומה לפליטה ספונטנית). שני הפוטונים ממשיכים בדרכם, כאשר שניהם בעלי אותה תדירות ואותו מופע, והם נעים באותו כיוון
איור 3: דוגמה ללייזר בו החומר המגביר עשוי מגביש Nd:YAG. ניתן לראות את שתי המראות, כאשר המראה השמאלית מחזירה את כל האור והמראה הימנית מעבירה את חלקו. מימין למראה הימנית קרן הלייזר נפלטת החוצה. בין שתי המראות האור הולך הלוך וחזור בלי הרף, ועובר דרך החומר המגביר
איור 4: מערכת שלוש רמות. החץ הכחול מתאר את האלקטרונים אותם מעלים (בצורה מלאכותית) מרמה 1 לרמה 3. החץ הירוק מתאר את הנפילה המהירה של האלקטרונים מרמה 3 לרמה 2. ברמה 2 האלקטרונים שוהים זמן רב יחסית, עד שיבוא פוטון ו"יאלץ" אותם ליפול בחזרה לרמה 1, כפי שמתואר בחץ האדום.
איור 5: לייזר ארבע רמות. החץ הכחול מתאר את האלקטרונים אותם שמועלים (בצורה מלאכותית) מרמה 1 לרמה 4. החץ הירוק העליון מתאר את הנפילה המהירה של האלקטרונים מרמה 4 לרמה 3. ברמה 3 האלקטרונים שוהים זמן רב יחסית, עד שיבוא פוטון ויאלץ אותם ליפול לרמה 2, כפי שמתאר החץ האדום. החץ הירוק התחתון שוב מתאר נפילה מהירה, הפעם של אלקטרונים מרמה 2 בחזרה לרמה 1. בניגוד למקרה הקודם  N_{2}, המייצג את צפיפות האלקטרונים ברמה 2 הוא מספר קטן מאוד ולכן הרבה יותר קל לייצר היפוך אולוסייה.
מצפה הכוכבים פאראנאל במדבר אטקמה שבצ'ילה צופה במרכז גלקסיית שביל החלב באמצעות לייזר המנחה את הטלסקופ.
שימוש באפקט לייזר בהופעה
פילוס רצפה בעזרת לייזר
מכשיר לייזר CO2 לשימושים רפואיים מדגם שרפלן 40C, פרי פיתוחו של עוזי שרון
ספוטניק רצ'יצה

לוגו ספוטניק בשנים 2017-2019.
ספוטניק הוא מועדון כדורגל בלארוסי מהעיר רצ'יצה, ששיחק בליגת העל הבלארוסית בחציה הראשון של עונת 2021.
היסטוריה

המועדון נוצר בשנת 2017 על בסיס קבוצת הליגה השנייה של מועדון (DYuSSh DBK הומל (be') (מהעיר הומל). בשנים 2017 ו-2018 המועדון שיחק בליגה השנייה. בעונת 2018 הוא סיים במקום השלישי ובזכות המקומות שהתפנו ממיזוג דנייפר מוהילב עם לוץ' מינסק הוא קיבל מקום בליגה הראשונה בעונת 2019 אותה סיימה במקום השישי.
בתום עונת 2020 זכתה באליפות הליגה הבלארוסית הראשונה ולראשונה בתולדותיה הבטיחה השתתפות בליגת העל הבלארוסית בכדורגל בעונת 2021.
עם זאת, ביולי 2021 הקבוצה פורקה באמצע העונה בעקבות קשיים כלכליים.
הישגים לפי עונה

| עונה | ליגה | # | משחקים | ניצחונות | תיקו | הפסדים | יחס שערים | ניקוד | גביע | הערות |
| --- | --- | --- | --- | --- | --- | --- | --- | --- | --- | --- |
| 2017 | הליגה השנייה | 5 | 26 | 14 | 4 | 8 | 59—24 | 46 | ‏32 אחרונות |  |
| 2018 | הליגה השנייה | ‏3 | 28 | 18 | 4 | 6 | 79—21 | 58 | ‏32 אחרונות |  העפילה לליגה הראשונה |
| 2019 | הליגה הראשונה | 6 | 28 | 13 | 6 | 9 | 46—36 | 45 | 16 אחרונות |  |
| 2020 | ליגה ראשונה | ‏1 | 26 | 19 | 4 | 3 | 50—18 | 61 | שמינית גמר |  העפילה לליגת העל |
| 2021 | ליגת העל | ‏16 | 15 | 2 | 1 | 12 | 12—7 | 7 | שמינית גמר |  פורקה באמצע העונה בעקבות קשיים כלכליים |
מאמנים

קונסטנטין צ'חאו (2017–2018)
ויאצ'סלב לבצ'וק (2018–2021)
הערות שוליים

↑  Белоусов А. (2021-07-14). "Футбольный клуб Высшей лиги «Спутник Речица» снялся с чемпионата Беларуси: вот что случилось с его финансированием" (ברוסית). «КП в Белоруссии». נבדק ב-2021-07-18.
מועדון סיף ואתלטיקה (הונגריה)

| --- | --- |
 תאריך ייסוד:  1906 
 תאריך פירוק:  1957 
 
מועדון הסיף ואתלטיקה (VAC) מכבי (בהונגרית: Vívó és Atlétikai Club; הוא אגודת הספורט ההונגרית היהודית הראשונה, שנוסדה ב-1906 בהנהגתו של לאיוש דמן (הו'). בשל תחילת חקיקת החוקים האנטי יהודיים כבר בשנת 1938, בשנת 1941 הורחקו מחלקות הספורט של VAC מאליפויות הונגריה עד 1944. עם כניסת הוורמכט לממלכת הונגריה ב-19 במרץ 1944 (מבצע מרגרטה) המועדון חדל להתקיים. בין 1941 ל-1944 יכלו ספורטאי המועדון להתאמן רק בסתר.
לאחר מלחמת העולם השנייה הוקמה האגודה מחדש, אך היא התקיימה רק שנים ספורות, לאור התנגדותה של התנועה הקומוניסטית (בשל קרבת האגודה לציונות) והמועדון נסגר שוב. לאחר חילופי המשטר VAC הוקם שוב לתחייה בשנת 1989, אז תחת השם מכבי VAC כלומר מועדון סיף ואתלטיקה מכבי.
היסטוריה

מועדון סיף ואתלטיקה, הייחודי בבחירת שמו, הוקם בבודפשט, בירת הונגריה בשנת 1906 בין אגודות הספורט היהודיות הראשונות, כאשר סטודנטים באוניברסיטאות שונות ייסדו שלוש שנים קודם לכן, בשנת 1903, את מכבי, "אגודת הסטודנטים הציונים", אליה הצטרף עד מהרה סטודנט למשפטים שהתברך בכישורי ארגון זריזים ומעולים, לאיוש דמן (Dömény Lajos).
משנת 1945 ועד לפירוק

VAC ספג הפסדים אישיים וכספיים משמעותיים במלחמת העולם השנייה. עם זאת, מנהלי הספורט והמאמנים ששרדו את השואה החלו במהירות להפעיל מחדש את החטיבות ואת חיי המועדון. הנשיא מרצל גרוס ניסה לאתר ולהתחקות אחר תומכים כספיים אפשריים פרטיים וגם בקרב ארגונים יהודיים שונים. כמה חטיבות, כמו כדורסל, כדוריד וטניס שולחן, נכנסו לאליפות הונגריה כבר ב-1945.
ניתן למצוא מכתבים משנת 1947 ו-1950 שבהם VAC מודה לפדרציה העולמית של מכבי על הזמנתם למשחקי המכביה העולמיים, אך מתווה של מכשולים בירוקרטיים ופיננסיים לא איפשרו זאת. כמו כן, השתדלו מנהיגי המועדון שמשרד הספורט הלאומי ישלח את ההזמנה הרשמית, בה הפדרציה העולמית תזמין את VAC להשתתף במשחקי המכביה השלישית, (לא יצא מזה דבר מאוחר יותר).
לאחר מספר חודשים של מעקבים והתנכלויות, המשטר הקומוניסטי פיזר את האגודה הציונית ההונגרית במרץ 1949, ופיקח ורדף באופן רציף על פעילות הג'וינט (American Jewish Joint Distribution Committee). בכך אבדה התמיכה הפיננסית והאינטלקטואלית החשובה ביותר של VAC.
לא היה מכתב רשמי על סיום הפעילות ופירוק המועדון, אבל ללא עזרה כספית ואחרת הפך לבלתי אפשרי לפעול. לאחר שהמועדון חדל להתקיים, עזבו כמה מהספורטאים שלו למועדונים אחרים בבודפשט. על פי זכרונותיהם של כמה ספורטאי VAC לשעבר, הנשיא מרצל גרוס ניסה לארגן מחדש את המועדון בתחילת שנות החמישים, אך הדבר נאסר על ידי השלטונות הקומוניסטיים.
משנת 1989 ועד היום

בשנת 1989, בתמיכתו של מיכאל קווהאזי - הנשיא לימים והמנהיג הבולט של ההתאחדות העולמית של מכבי, הוקם המועדון מחדש בהנהגתו של ד"ר יאנוש גונדה, שהפך באותה שנה לחבר באיגוד העולמי של מכבי. בשנת 1989, השתתף המועדון במכביה ה-13. ב-1991, במרסיי, המשלחת ההונגרית השתתפה לראשונה במשחקי מכבי אירופה.
הנשיא הבא, ד"ר אנדראש בלייר (1992-1999), תרם בעבודתו להבטיח שלבני הנוער היהודים שעסקו בספורט בהונגריה תהיה הזדמנות להשתתף הן באימונים ובתחרויות ספורט רגילות והן בכאלה שמתקיימות ברחבי העולם. מדור הקראטה והכדורסל נוצרו תחילה, והאחרון אורגן מחדש על ידי מיקלוש וארגה וקטלין מזאי.
בשנת 2015 VAC מכבי אירחה בפעם השנייה את קונגרס ההתאחדות האירופית של מכבי בבודפשט, בו הוחלט שבודפשט תארח את משחקי מכבי אירופה ב-2019. גביע מכבי חנוכה המסורתי, טורניר כדורגל במגרשים קטנים. בשנים האחרונות הצטרף מכבי VAC לתוכנית "נר צהוב" (Yellow Candle) המנציח את קורבנות השואה שאין להם קרובי משפחה חיים.
ענפי ספורט > ברידג'

לאחר הארגון מחדש הייתה זו אחת המחלקות הראשונות שנוצרו. מתחרותיה לא רק השתתפו במכביה או ב-EMG, אלא הופיעו גם במשחקי ברידג' עצמאיים. במהלך שלושת העשורים האחרונים שחקני הברידג' של המועדון חזרו הביתה עם מדליות כמעט מכל תחרות. בנוסף לניצחון מפואר אחד (של זהב), אספו ספורטאי VAC הרבה מדליות כסף וארד. לאחרונה, במשחקי אליפות אירופה שנערכו בהונגריה זכו במדליית הזהב שוב.
ענפי ספורט > התעמלות

על אף שמחלקת ההתעמלות של האגודה החלה לפעול שנים ספורות לאחר הקמתה ב-1906, היא הדביקה את הרמה הלאומית ההונגרית רק בשנים שלאחר מלחמת העולם הראשונה, בעיקר עם הופעתו של יוז'ף סלאי.
ענפי ספורט > טניס שולחן

אחד האגפים המצליחים ביותר של האגודה מילא תפקיד מרכזי בהקדמה והפצת הספורט בהונגריה. המייסד שלה, לאיוש דמן, היה שחקן מצוין בעצמו.
את ימי הזוהר של מחלקת טניס שולחן אפשר לייחס לשנות ה-30.
ענפי ספורט > כדורגל

היא החלה את פעולתה הרשמית בשנת 1907 ונכנסה לאליפות הונגריה מדרגה שלישית. לאחר ירידת שני מועדונים, היא עלתה לליגה השנייה מ-1910.
ענפי ספורט > כדוריד

בשנים 1928 ו-1934 זכתה נבחרת הגברים באליפויות לאומיות. כמה מחברי המועדון השתתפו בנבחרת הונגריה באולימפיאדת ברלין 1936. במרץ 1938 זכתה קבוצת הגברים של VAC גם באליפות הונגריה הראשונה בכדוריד באולם. נבחרת הנשים הייתה שלישית. עם זאת, זו לא הייתה אליפות רשמית.
ענפי ספורט > כדורסל

בשנת 1932 נערכה אליפות הכדורסל המאורגנת אך הלא רשמית הראשונה, שעדיין שיחקו ללא לוחות אחוריים. באליפות הלא רשמית הזו זכתה VAC.
באליפות הלאומית הרשמית הראשונה בכדורסל, ב-1933, סיימה הקבוצה במקום השני. לאחר מכן, עד להרחקתה ב-1941, הייתה בדרך כלל יציבה בליגה הראשונה.
ענפי ספורט > קארטה

הקראטה היא ללא ספק החטיבה המוצלחת ביותר, שהייתה אחת הראשונות שהוקמו לאחר ההפעלה מחדש בהנהגתו של מיקלוש וארגה, ומאז 1993 היא סיפקה מדליות מכל התחרויות, כולל מדליות זהב רבות. יש להזכיר את אלוף הונגריה מספר רב של פעמים לאסלו צאלל, שהשתתף תחילה כספורטאי במכביה וב-EMG, ומאוחר יותר ליווה את תלמידיו, כולל מדליסט זהב של אליפות העולם לנוער, ובשתי מדליות כסף ואחת ארד באליפויות העולם לבוגרים אדם ס. קובאץ', מי סיים ראשון בתחרויות המכביה.
ענפי ספורט > קטרגל

המחלקה, שפועלת משנת 2012, כבר השתתפה בהצלחה בטורנירים בינלאומיים רבים. בנוסף, קבוצת VAC התחרתה בכל שלוש קבוצות הגיל (junior, open, senior) בטורנירים רבים.
הכדורגלנים המפורסמים של המועדון

וילמוש אנגל (הו')
לאיוש פישר
דז'ה גרוס (הו')
פרנץ מילר (הו')
מיקלוש זינגר (הו')
אימרה טאוסיג
ראו גם

יהודים בספורט ההונגרי
לקריאה נוספת

ג'רג' סאס: ההיסטוריה של מועדון הסיף ואתלטיקה (VAC).
יהודית סקה: התבוללות, ציונות, אנטישמיות
Budapest lexikon II. (L–Z). Főszerk. Berza László. 2., bőv. kiad. Budapest: Akadémiai. 1993. . ISBN 963-05-6411-4 (לקסיקון בודפשט)
לקסיקון יהודי הונגרי. 1929. עורך פטר אויווארי. גישה מקוונת
נבחרת לוקסמבורג בכדורגל

נבחרת לוקסמבורג בכדורגל (בלוקסמבורגית: Lëtzebuergesch Foussballnationalekipp) היא נבחרת הכדורגל הלאומית של לוקסמבורג.
פעילות

נבחרת לוקסמבורג נחשבת לאחת הנבחרות החלשות באופ"א, והיא מעולם לא העפילה לטורניר גמר כלשהו. הדירוג הנוכחי של נבחרת לוקסמבורג ברשימת הדירוג של פיפ"א, הוא המקום ה-92 בעולם, נכון ל-19 בדצמבר 2024; הניקוד הוא 1,256.42 – ללא שינוי לעומת ניקוד קודם. דירוג השיא 82 נמדד לראשונה בספטמבר 2018, והדירוג הנמוך ביותר 195 נמדד לראשונה באוגוסט 2006.
למרות חולשתה לאורך השנים, הנבחרת כמעט והעפילה לאליפות אירופה בכדורגל ב-1964, כשבאותו טורניר השתתפו רק ארבע נבחרות.
הנבחרת ניצחה את הולנד בשלב שמינית הגמר, אך הפסידה לדנמרק בשלב רבע הגמר (הנבחרות שהעפילו לשלב חצי הגמר השתתפו בטורניר).
משנת 1995 ועד 2007 לא הצליחה לוקסמבורג לנצח בשום מסגרת, והתדרדרה בדרוג פיפ"א עד למקום ה-195. בפברואר 2007 השיגה לבסוף ניצחון 1–2 במשחק ידידות מול נבחרת גמביה.
באוקטובר אותה שנה, ניצחה לראשונה במשחק רשמי אחרי 12 שנה את בלארוס 1-0 במוקדמות יורו 2008. ניצחון סנסציוני נוסף רשמה לוקסמבורג בספטמבר 2008, במשחק חוץ של מוקדמות מונדיאל 2010 נגד שווייץ 2-1, היה זה ניצחונה הראשון בטורניר מוקדמות המונדיאל מאז 1972.
ב-3 בספטמבר 2017 סיימה לוקסמבורג בתוצאה 0-0 בחוץ נגד נבחרת צרפת, מה שנחשב גם כן בתור אחת התוצאות הטובות ביותר של הנבחרת בכל הזמנים.
ב-8 בספטמבר 2018 ניצחה לוקסמבורג 4-0 את מולדובה ובכך קבעה למעשה את הניצחון השני הכי גבוה שלה בהיסטוריה והכי גבוה שלה ב-70 שנים האחרונות במשחק רשמי.
ב-11 בספטמבר 2018 ניצחה לוקסמבורג את נבחרת סן מרינו בכדורגל בתוצאה 3-0 והשיגה את רצף הניצחונות הגבוה ביותר בהיסטוריה שלה - 3.
כל גביעי העולם

1930 - לא הוזמנה
1934 עד 2022 - לא העפילה
כל אליפויות אירופה

1960 - לא נרשמה
1964 עד 2024 - לא העפילה
ליגת האומות של אופ"א

| שנה | דרג | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- | --- |
| פורטוגל 2018-2019 | ד | עלתה לדרג ג | 6 | 3 | 1 | 2 | 11 | 4 |
| איטליה 2020-2021 | ג | שלב הבתים | 6 | 3 | 1 | 2 | 7 | 5 |
| הולנד 2022-2023 | ג | שלב הבתים | 6 | 3 | 2 | 1 | 9 | 7 |
| 2024-2025 | ג |  |  |  |  |  |  |  |
2026-2027: 
| סה"כ | סה"כ | סה"כ | 18 | 9 | 4 | 5 | 27 | 16 |
משחקי תיקו כוללים גם משחקים שהוכרעו בבעיטות הכרעה
שחקנים מפורסמים

גאי הלר
ג'ף סטרסר
מנואל קרדוני
קרלו וייס
דניאל דה מוטה
אורליאן ז'ואקים
לואי פילו
מריו מוטץ'
שיאי שחקנים

נכון ל-26 במרץ 2023
שיאי שחקנים > שיאני ההופעות

| דירוג | שחקן | הופעות | שערים | שנים |
| --- | --- | --- | --- | --- |
| 1 | לורן יאנס | 103 | 1 | 2012–הווה |
| 2 | מריו מוטץ' | 102 | 4 | 2005–2019 |
| 3 | דניאל דה מוטה | 101 | 6 | 2007–2021 |
| 4 | ג'ף סטרסר | 98 | 7 | 1993–2010 |
| 5 | לארס גרסון | 97 | 4 | 2008–הווה |
| 6 | רנה פיטרס | 92 | 4 | 2000–2013 |
| 7 | ג'ונתן ז'ובר | 90 | 0 | 2006–2017 |
| 8 | אריק הופמן | 89 | 0 | 2002–2014 |
| 9 | קרלו וייס | 85 | 1 | 1978–1998 |
| 10 | אורליאן ז'ואקים | 80 | 15 | 2005–2019 |
שיאי שחקנים > מלכי השערים

| דירוג | שחקן | שערים | הופעות | יחס | שנים |
| --- | --- | --- | --- | --- | --- |
| 1 | גרסון רודריגס | 21 | 62 | 0.34 | 2017–הווה |
| 2 | לאון מארט | 16 | 24 | 0.67 | 1933–1945 |
| 2 | גוסטי קמפ | 15 | 20 | 0.75 | 1938–1945 |
| 2 | אורליאן ז'ואקים | 15 | 80 | 0.19 | 2005–2019 |
| 5 | קמיל ליבר | 14 | 24 | 0.58 | 1938–1947 |
| 6 | ניקולס קאט | 13 | 56 | 0.23 | 1946–1959 |
| 6 | דאנל סינאני | 13 | 63 | 0.21 | 2017-הווה |
| 7 | פרנסואה מילר | 12 | 27 | 0.44 | 1949–1954 |
| 9 | לאון לטש | 11 | 48 | 0.23 | 1947–1963 |
| 10 | גילברט דוסייר | 9 | 39 | 0.23 | 1971–1978 |
הערות שוליים

↑  דירוג לנבחרות לאומיות לגברים באתר פיפ"א
1 2  החל מאוגוסט 1993 – אז החל דירוג פיפ"א לנבחרות גברים בכלל
שחקני הנבחרת במשחקי אולימפיאדת אנטוורפן (1920)
גרסון רודריגז, מלך השערים (21) בכל הזמנים בנבחרת
1997 בספרות

| 0 | 1 | 2 | 3 |
| --- | --- | --- | --- |
|  |  | 1997  בספרות |  |
< · 1995 · 1996 – 1997 – 1998 · 1999 · >
כל ערכי השנים בספרות במאה ה-20 · כל ערכי השנים בספרות במאה ה-21 · פורטל הספרות
בערך זה מצוינים אירועים בולטים שהתרחשו במהלך שנת 1997 ונוגעים לתחום הספרות.
אירועים בולטים

פרק זה לוקה בחסר. אנא תרמו לוויקיפדיה ו.
ספרים חדשים נבחרים > סיפורת

"קולד מאונטן" מאת צ'ארלס פרייזר
ספרים חדשים נבחרים > סיפורת > פנטזיה

"המכשף והבדולח" מאת סטיבן קינג (מסדרת "המגדל האפל")
"חייהם של כלבי המפלצת" מאת קירסטן בקיס
ספרים חדשים נבחרים > סיפורת > ספרות בלשית

"מוזיקת המזוודה" מאת מייקל קונלי (מסדרת "הארי בוש")
ספרים חדשים נבחרים > ספרי ילדים ונוער

"הארי פוטר ואבן החכמים" מאת ג'יי קיי רולינג (הראשון בסדרת "הארי פוטר")
"הרפתקאות קפטן תחתונים" מאת דאב פילקי